Document ID: /roh_data/filtered/fineweb-2-filterrobots_roh.jsonl.gz/3397

Zernez e Brail collavuran turisticamain cun l’Engiadin’Ota, Susch e Lavin percunter cun l’Engiadina Bassa. Cun fusiunar questas fracziuns al vitg da Zernez, ins ha laschà las structuras existentas. Ussa sto tut la vischnanca da Zernez però decider per in sulet partenari turistic.
Ils 21 favrer dastgan ils responsabels da las duas destinaziuns preschentar lur arguments a la populaziun. La populaziun ha alura radund dus mais temp da debattar e discutar per e contra las destinaziuns turisticas.
Mintga partenari ha radund 40 minutas temp da preschentar ils avantatgs ed arguments daco che la vischnanca da Zernez duess collavurar cun els. Suenter la sesida d’infurmaziun propona la vischnanca politica per ina varianta. Quella duess esser la basa da discussiun. Ils 25 avrigl segua lura ina segunda radunanza nua che vegn tratg la decisiun finala.
RR actualitad 12:00